El servei de WhatsApp de l'Ajuntament de Paterna aconseguix els 1.250 usuaris en el seu primer any
24/07/2017

# El servei de WhatsApp de l'Ajuntament de Paterna aconseguix els 1.250 usuaris en el seu primer any

[![WhatsApp](/images/noticias/2017/07/whasapp.jpg)](/images/noticias/2017/07/whasapp.jpg)

24.07.2017

Des que s'habilitara el servei s'ha donat difusió a més de 350 publicacions

La regidora d'Atenció Ciutadana, Eva Pérez ha donat a conèixer les dades del servei de whatsapp municipal després del seu primer any en funcionament.

Tal com ha revelat la regidora “actualment comptem amb més d'1.250 subscriptors a la llista de difusió d'informació municipal, la qual cosa confirma l'èxit de la iniciativa.”

A més, la regidora ha explicat que el servei ha donat difusió a més de 350 publicacions sobre esdeveniments i activitats culturals que han tingut lloc en el municipi en l'últim any, així com informació d'interès per als veïns i veïnes de Paterna, com talls de llum o de carrers, obres municipals en marxa, obertura de processos selectius, cursos formatius o borses de treball.

En aquest sentit, la regidora també ha recordat que un dels principals objectius del whatsapp municipal és oferir un canal d'informació i comunicació àgil i immediata entre l'Ajuntament i la ciutadania i ha destacat la cobertura que es va dur a terme de l'incendi del passat mes de febrer, de l'empresa Indukern, al polígon Font del Gerro “durant el qual, els veïns van estar informats a temps real del desenvolupament de l'incendi”.

Finalment, la regidora Pérez ha recordat que per donar-se d'alta en aquesta llista de difusió municipal, s’ha d'enviar un whatsapp al número de telèfon de l'Ajuntament 673066970 sol•licitant-ho mitjançant el missatge “Alta en llista difusió Ajuntament” a més de guardar el número en els seus contactes.